《次韵陈孝先制机论学》
宋代·汪梦斗

词章记览固虚文，兀坐枯禅亦异闻。万事当如炉上雪，一心莫异镜中云。

知行互进方为学，理欲相参及早分。吾道但从平实看，求之空寂便纷纭。

作者简介：梦斗字玉南，号杏山，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。